**PODACI I UPUTE ZA PROVEDBU NATJEČAJA ZA PRIJAM U SLUŽBU – POMOĆNI RADNIK**

U Narodnim novinama broj 24/2025 dana 12. veljače 2025. godine objavljen je natječaj za prijam u službu na neodređeno vrijeme u Grad Trilj na radno mjesto Pomoćni radnik (dva izvršitelja).

Posljednji dan za predaju prijava na natječaj pošti (preporučenom poštanskom pošiljkom) ili izravno na protokol grada je **20. veljače 2025. god.**

**I. POMOĆNI RADNIK -**  2 izvršitelj/ica na neodređeno vrijeme

**1. Opis poslova:**

- obavlja poslove čišćenja i održavanja zelenih površina

- obavlja i druge poslove po nalogu pročelnika upravnog odjela

**2. Podaci o plaći**:

Sukladno ODLUCI o koeficijentima za obračun plaće službenika i namještenika Gradske uprave Grada Trilja (KLASA: 021-02/17-01/6 , URBROJ: 2175-05-01-17-01) Bruto plaću namještenika čini umnožak koeficijenta složenosti poslova radnog mjesta ( 1,30 ) i osnovice za izračun plaće.

**3. Način obavljanja prethodne provjere znanja i sposobnosti kandidata**

Prethodna provjera znanja i sposobnostiobavlja se putem pisanog testiranja i intervjuom.

Prethodnoj provjeri znanja i sposobnosti mogu pristupiti samo kandidati koji ispunjavaju formalne uvjete iz natječaja.

Za svaki dio provjere kandidatima se dodjeljuje određeni broj bodova od 1 do 10.

Intervju se provodi samo s kandidatima koji su ostvarili najmanje 50% bodova na pisanom testiranju iz svakog dijela provjere znanja i sposobnosti kandidata.

**4. Pravni izvori za pripremanje kandidata za prethodnu provjeru znanja i sposobnosti**

1. Statut Grada Trilja („Službeni Glasnik Grada Trilja“ br. 03/09, 01/13, 02/18, 01/21, 05/23 i 09/23) dostupan na linku: <https://trilj.hr/statut-grada-trilja/>

**5. Vrijeme i mjesto održavanja prethodne provjere znanja i sposobnosti bit će objavljeni na** ovoj web stranici i na oglasnoj ploči Gradske uprave, najmanje 5 (pet) dana prije održavanja provjere.

Podnositelji prijava dužni su u prijavi na javni natječaj navesti broj telefona i adrese elektroničke pošte za kontakt za potrebe provođenja natječajnog postupka.

POVJERENSTVO ZA PROVEDBU NATJEČAJA